CELEX: 32001F1121(01)
Language: hr
Date: 2001-10-16 00:00:00
Title: Akt Vijeća od 16. listopada 2001. o donošenju, u skladu s člankom 34. Ugovora o Europskoj uniji, Protokola uz Konvenciju o uzajamnoj pomoći u kaznenim stvarima među državama članicama i Europske unije

19/Sv. 14
            
            
               HR
            
            
               Službeni list Europske unije
            
            
               253
            
         32001F1121(01)
   
               C 326/1
            
            
               SLUŽBENI LIST EUROPSKE UNIJE
            
         AKT VIJEĆA
   od 16. listopada 2001.
   o donošenju, u skladu s člankom 34. Ugovora o Europskoj uniji, Protokola uz Konvenciju o uzajamnoj pomoći u kaznenim stvarima među državama članicama i Europske unije
   (2001/C 326/01)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak (a) i članak 34. stavak 2. točku (d),
   uzimajući u obzir inicijativu Francuske Republike (1),
   uzimajući u obzir mišljenje Europskog parlamenta (2),
   budući da:
   
               (1)
            
            
               Za potrebe ostvarivanja ciljeva Unije trebalo bi poboljšati pravila o uzajamnoj pomoći u kaznenim stvarima među državama članicama Europske unije te bi radi toga trebalo donijeti Protokol, kako je određen u Prilogu ovom Aktu.
            
         
               (2)
            
            
               Članak 8. Protokola je obuhvaćen člankom 1. Odluke Vijeća 1999/437/EZ od 17. svibnja 1999. o određenim aranžmanima za primjenu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine (3).
            
         
               (3)
            
            
               Postupci određeni u Sporazumu koji je Vijeće Europske unije sklopilo s Republikom Islandom i Kraljevinom Norveškom u vezi s njihovim pridruživanjem provedbi, primjeni i razvoju schengenske pravne stečevine (4) primjenjuju se u odnosu na ovu odredbu.
            
         
               (4)
            
            
               Kada se Republika Island i Kraljevina Norveška obavijeste o usvajanju ovog Akta u skladu s člankom 8. stavkom 2. točkom (a) gore navedenog Sporazuma, ove dvije države se posebno će biti obaviještene o sadržaju članka 16. nakon njegovog stupanja na snagu za Island i Norvešku,
            
         ODLUČILO JE da se ovime donosi Protokol čiji se tekst nalazi u Prilogu i koji su danas potpisali predstavnici vlada država članica Unije,
   PREPORUČUJE državama članicama da ga usvoje u skladu s njihovim odgovarajućim ustavnim odredbama,
   POZIVA države članice da započnu postupke koji se primjenjuju s tim ciljem prije 1. srpnja 2002.
   
      Sastavljeno u Luxembourgu 16. listopada 2001.
      
         
            Za Vijeće
         
         
            Predsjednik
         
         D. REYNDERS
      
   
   
      (1)  SL C 243, 24.8.2000., str. 11.
   
      (2)  Mišljenje doneseno 4. listopada 2001. (još nije objavljeno u Službenom listu).
   
      (3)  SL L 176, 10.7.1999., str. 31.
   
      (4)  SL L 176, 10.7.1999., str. 36.